techiaith/cofnodycynulliad_en-cy huggingface dataset:
English: You will be aware that Gwynedd is the area with the largest number of second homes in Wales, some 5,000 in total. As a result, local people are priced out of the housing market, causing a crisis in many communities. As the Welsh Government is currently consulting on reforming subordinate legislation in planning, which includes the rules in terms of use classes and the requirement for change of use, would you be willing to look at the issue of using the planning system to try and control the second home market? In drawing up the draft proposals, did you consider the possibility of introducing a requirement that you would need planning permission before residences could be used or transferred into second homes? And will you commit to look at this and to take action in drawing up your final proposals as a means of managing prices within the housing market?
Welsh: Mi fyddwch chi'n ymwybodol mai Gwynedd ydy'r ardal efo'r mwyaf o ail gartrefi ym Mhrydain, tua 5,000 i gyd. O ganlyniad, mae pobl leol yn cael eu prisio allan o'r farchnad dai, gan achosi argyfwng mewn nifer o gymunedau. Gan fod Llywodraeth Cymru wrthi'n ymgynghori ar ddiwygio is-ddeddfwriaeth cynllunio, sy'n cynnwys y rheolau yn ymwneud â dosbarthiadau defnydd, a'r gofynion ar gyfer newid defnydd, a fyddwch chi'n fodlon edrych ar y mater o ddefnyddio'r drefn gynllunio i geisio rheoli ychydig ar y farchnad tai haf? Wrth lunio'r cynigion drafft, a wnaethoch chi ystyried y posibilrwydd o gyflwyno gofyniad a fyddai'n golygu bod angen caniatâd cynllunio cyn i dai annedd gael eu defnyddio neu eu trosi yn ail gartrefi? A wnewch chi ymrwymo i edrych ar hyn ac i weithredu ar hynny wrth lunio'ch cynigion terfynol, fel ffordd o reoli prisiau'r farchnad dai? Diolch.
English: Thank you. I think the Welsh Government has provided an alternative means of addressing the issues associated with second homes. You'll be aware of the Housing (Wales) Act 2014. We've provided local authorities in Wales with discretionary powers around council tax premiums, for instance. We also need to be very mindful - bearing in mind your question - we need to be very mindful, I think, of unintended financial consequences of introducing a new use class. I would not want to increase the value of existing second homes and then reduce the value of homes that aren't second homes, because I think that would be an unintended consequence.
Welsh: Diolch. Credaf fod Llywodraeth Cymru wedi darparu dull amgen o fynd i'r afael â'r materion sy'n gysylltiedig ag ail gartrefi. Fe fyddwch yn gwybod am Ddeddf Tai (Cymru) 2014. Rydym wedi darparu pwerau disgresiwn i awdurdodau lleol yng Nghymru mewn perthynas â phremiymau'r dreth gyngor, er enghraifft. Mae angen inni fod yn ystyriol iawn hefyd - o gofio eich cwestiwn - mae angen inni fod yn ystyriol iawn, yn fy marn i, o ganlyniadau ariannol anfwriadol yn sgil cyflwyno dosbarth defnydd newydd. Ni fuaswn yn dymuno cynyddu gwerth presennol ail gartrefi gan leihau gwerth cartrefi nad ydynt yn ail gartrefi, gan y credaf y byddai hwnnw'n ganlyniad anfwriadol.
English: Cabinet Secretary, can I welcome that part of the consultation that proposes the restructuring of the use class system to provide further protection for pubs in a manner similar to that in England? We've lost something like 17 per cent of our pubs since the year 2000. In England, there's a further protection in the planning system whereby a pause is placed on the disposal of assets that are of value to the community, a scheme known more commonly as the community right to buy. Do you think a similar sort of system ought to be introduced to Wales as part of this scheme?
Welsh: Ysgrifennydd y Cabinet, a gaf fi groesawu'r rhan honno o'r ymgynghoriad sy'n cynnig ailstrwythuro'r system dosbarth defnydd i ddarparu mwy o amddiffyniadau i dafarndai mewn ffordd debyg i'r hyn a wneir yn Lloegr? Rydym wedi colli oddeutu 17 y cant o'n tafarndai ers y flwyddyn 2000. Yn Lloegr, ceir amddiffyniadau pellach yn y system gynllunio lle rhoddir saib ar y broses o gael gwared ar asedau sydd o werth i'r gymuned, cynllun sy'n fwy adnabyddus fel hawl y gymuned i brynu. A ydych o'r farn y dylid cyflwyno system debyg yng Nghymru fel rhan o'r cynllun hwn?
English: David Melding points out that the consultation proposes legislative changes to help prevent the change of use or demolition of a pub without first obtaining planning permission. Certainly, once the consultation is finished - I've extended the consultation by about five weeks, I think - we can see if those sorts of proposals have come forward.
Welsh: Mae David Melding yn nodi bod yr ymgynghoriad yn cynnig newidiadau deddfwriaethol i helpu i atal newid defnydd neu ddymchwel tafarn heb gael caniatâd cynllunio yn gyntaf. Yn sicr, pan ddaw'r ymgynghoriad i ben - rwyf wedi ymestyn yr ymgynghoriad am oddeutu pum wythnos, rwy'n credu - gallwn weld a fydd cynigion o'r fath yn cael eu cyflwyno.
English: Thank you. The 'Brexit and our land' consultation is live until 30 October. It contains proposals to enable farmers and other land managers to adapt from current to future arrangements, for the next 12 months and beyond. I urge everyone who depends on rural Wales for their business or well-being to get involved.
Welsh: Diolch. Mae'r ymgynghoriad 'Brexit a'n tir' ar agor tan 30 Hydref. Mae'n cynnwys cynigion i alluogi ffermwyr a rheolwyr tir eraill i addasu o'r trefniadau presennol i'r trefniadau newydd, ar gyfer y 12 mis nesaf a thu hwnt. Anogaf bawb sy'n dibynnu ar y Gymru wledig ar gyfer eu busnes neu eu lles i gymryd rhan.
English: Cabinet Secretary, I've recently met with farmers in my constituency who continue to feel frustrated and indeed angry that, despite being under more measures and restrictions than ever before, the Welsh Government have yet to seriously tackle bovine TB in a holistic way. In light of their concerns, can you confirm that the Welsh Government will be focusing its efforts in the next 12 months on tackling this disease in the wildlife reservoir as well as in cattle? Can you also confirm that the Welsh Government has provided sufficient resources to this area for this work to be carried out?
Welsh: Ysgrifennydd y Cabinet, cyfarfûm yn ddiweddar â ffermwyr yn fy etholaeth sy'n dal i deimlo'n rhwystredig ac yn ddig oherwydd, er eu bod o dan fwy o fesurau a chyfyngiadau nag erioed o'r blaen, nid yw Llywodraeth Cymru wedi mynd i'r afael go iawn â TB buchol mewn dull cyfannol o hyd. O ystyried eu pryderon, a allwch gadarnhau y bydd Llywodraeth Cymru yn canolbwyntio ei hymdrechion dros y 12 mis nesaf ar fynd i'r afael â'r clefyd hwn mewn bywyd gwyllt yn ogystal â mewn gwartheg? A allwch gadarnhau hefyd fod Llywodraeth Cymru wedi darparu adnoddau digonol i'r maes hwn i sicrhau bod y gwaith yn cael ei gwblhau?
English: Yes, I can certainly say that there are sufficient resources for this work to be carried out. We're now nine months into our refreshed TB eradication programme. I launched it back in October last year. I think we are making progress, but we want to make sure we've got the most meaningful disease statistics so that I can provide a complete picture in relation to the disease. I'm going to make a statement on the progress of that programme. I want to have a complete year. I said I would do an annual statement, and I want to have a complete year, so I'm going to use January to December this year as the complete year. So, I will be doing a statement early next year in relation to that. But I do think it is important to recognise that we are making significant progress.
Welsh: Gallaf ddweud yn sicr fod digon o adnoddau i sicrhau bod y gwaith yn cael ei gwblhau. Rydym bellach naw mis i mewn i'n rhaglen i ddileu TB ar ei newydd wedd. Fe'i lansiwyd gennyf ym mis Hydref y llynedd. Credaf ein bod yn gwneud cynnydd, ond rydym yn awyddus i sicrhau bod gennym yr ystadegau clefyd mwyaf ystyrlon fel y gallaf roi darlun cyflawn o'r clefyd. Byddaf yn gwneud datganiad ar gynnydd y rhaglen honno. Rwyf am gael blwyddyn gyflawn. Dywedais y buaswn yn gwneud datganiad blynyddol, ac rwyf am gael blwyddyn gyflawn, felly byddaf yn defnyddio rhwng mis Ionawr a mis Rhagfyr eleni fel blwyddyn gyflawn. Felly, byddaf yn rhoi datganiad yn gynnar y flwyddyn nesaf mewn perthynas â hynny. Ond credaf ei bod yn bwysig cydnabod ein bod yn gwneud cynnydd sylweddol.
English: It's obvious, going around rural Wales, how dry the ground is; things are very much affected by the weather. Now, you've already said that you will relax some of the Glastir requirements to assist farmers to deal with this weather. Should this weather continue - and this is the final opportunity to ask you before summer recess - if this weather does continue, and there is a lack of rain, are there any other steps or actions that you can take to ensure that no bureaucratic rules stop farmers from doing the right thing for the ground, and also for their stock? And can you be as flexible as possible, given that we may have a particularly dry summer?
Welsh: Mae'n amlwg o fynd o gwmpas cefn gwlad Cymru ar hyn o bryd pa mor sych yw'r ddaear; mae pethau'n hesb iawn. Rydych chi wedi cyhoeddi eich bod chi'n barod i ryddhau rhai o ymrwymiadau Glastir er mwyn cynorthwyo ffermwyr i ddelio gyda'r tywydd yma. Pe bai'r tywydd yn parhau - a dyma'r cyfle olaf, wrth gwrs, i chi gerbron y Cynulliad cyn toriad yr haf - pe bai'r tywydd yn parhau a bod diffyg dŵr a diffyg glaw, a oes yna gamau pellach y medrwch chi eu cymryd i wneud yn siŵr nad yw unrhyw reolau biwrocrataidd yn rhwystro ffermwyr rhag gwneud y peth iawn ar gyfer y ddaear, ac ar gyfer unrhyw anifeiliaid yn ogystal? A wnewch chi fod mor hyblyg ag sy'n bosibl, yn wyneb y ffaith ein bod ni o bosibl yn mynd i gael haf arbennig o sych?
English: You're quite right; we have relaxed regulations. I thought it was very important. I've also asked officials this week to have a look at what protocol we have in place in relation to water. I certainly will be as flexible as I possibly can be, because we just don't know for how much longer - although it looked very black before, and I know a lot of people are praying for rain - but, certainly, my intention is to be as flexible as I possibly can be.
Welsh: Rydych yn llygad eich lle; rydym wedi llacio'r rheoliadau. Roeddwn yn meddwl ei bod yn bwysig iawn gwneud hynny. Yr wythnos hon, rwyf hefyd wedi gofyn i swyddogion edrych ar ba brotocol sydd gennym ar waith mewn perthynas â dŵr. Yn sicr, byddaf mor hyblyg ag y gallaf fod, gan na wyddom am faint yn rhagor - er ei bod yn edrych yn dywyll iawn yn gynharach, a gwn fod llawer o bobl yn gweddïo am law - ond yn sicr, fy mwriad yw bod mor hyblyg ag y gallaf fod.
English: Thank you. I and my colleague the Cabinet Secretary for Economy and Transport frequently meet with UK and other Ministers, developers and regulators to discuss energy opportunities. Most recently, I attended the British-Irish Council ministerial meeting on energy in Edinburgh, where I had positive discussions with Ministers from all eight administrations.
Welsh: Diolch. Mae fy nghyd-Aelod, Ysgrifennydd y Cabinet dros yr Economi a Thrafnidiaeth a minnau'n cyfarfod yn aml â Gweinidogion y DU a Gweinidogion eraill, datblygwyr a rheoleiddwyr i drafod cyfleoedd ynni. Yn fwyaf diweddar, mynychais gyfarfod o Weinidogion y Cyngor Prydeinig-Gwyddelig ar ynni yng Nghaeredin, lle y cefais drafodaethau cadarnhaol gyda Gweinidogion o'r wyth gweinyddiaeth.
English: Cabinet Secretary, Wales needs a true mix of energy production if we are to combat climate change and ensure energy security. One of the biggest challenges for renewables is the unpredictability of production. Over the last few weeks, we have produced far more solar energy than needed, and as a result it has been wasted. We need to find better ways to store energy. So, Cabinet Secretary, what is your Government doing to encourage more research into energy capture and storage, and have you considered working with companies such as Tesla, who are leading the field in this type of research?
Welsh: Ysgrifennydd y Cabinet, mae angen cymysgedd go iawn o ddulliau cynhyrchu ynni ar Gymru os ydym am fynd i'r afael â newid yn yr hinsawdd a diogelu ffynonellau ynni. Un o'r heriau mwyaf ar gyfer ynni adnewyddadwy yw natur anrhagweladwy cynhyrchiant. Dros yr ychydig wythnosau diwethaf, rydym wedi cynhyrchu mwy o lawer o ynni solar nag sydd ei angen, ac o ganlyniad, mae wedi'i wastraffu. Mae angen inni ddod o hyd i ffyrdd gwell o storio ynni. Felly, Ysgrifennydd y Cabinet, beth y mae eich Llywodraeth yn ei wneud i annog mwy o ymchwil i ddal a storio ynni, ac a ydych wedi ystyried gweithio gyda chwmnïau fel Tesla, sydd ar y blaen yn y math hwn o ymchwil?
English: I'm not sure how it's being wasted; I'd be very interested in having information as to why Caroline Jones thinks it's being wasted. Certainly, capture and storage is very important, and we're doing significant work around research in this area, because you're quite right; we do need to have a true mix of all types of renewable energy, and storage in particular is becoming very important going forward.
Welsh: Nid wyf yn siŵr sut y mae'n cael ei wastraffu; hoffwn glywed pam y cred Caroline Jones ei fod yn cael ei wastraffu. Yn sicr, mae dal a storio ynni yn bwysig iawn, ac rydym yn gwneud cryn dipyn o waith ymchwil yn y maes hwn, oherwydd rydych yn llygad eich lle; mae arnom angen cymysgedd gwirioneddol o bob math o ynni adnewyddadwy, ac mae storio, yn enwedig, yn dod yn bwysig iawn wrth symud ymlaen.
English: A few weeks ago, Cabinet Secretary, you did announce interim targets in the first two carbon budgets for Wales, and you said you'd consult on an action plan to achieve them in July. Can you say any more about this action plan, and the role of renewable energy in achieving it?
Welsh: Ychydig wythnosau'n ôl, Ysgrifennydd y Cabinet, fe gyhoeddoch chi dargedau interim yn y ddwy gyllideb garbon gyntaf ar gyfer Cymru, ac fe ddywedoch y byddech yn ymgynghori ar gynllun gweithredu i'w cyflawni ym mis Gorffennaf. A allwch ddweud rhagor am y cynllun gweithredu hwn, a rôl ynni adnewyddadwy yn ei gyflawni?
English: Yes, certainly. The consultation will be launched tomorrow. I will be issuing a written statement to Assembly Members, and it includes action up to 2030 to allow stakeholders to be involved in the development of our actions. And certainly, if we are going to achieve our 2050 target, we do need to take some very long-term actions. Renewable energy has a very important role in meeting our decarbonisation target, and that's why I did set those very ambitious targets for energy generation. However, we need to take action in all sectors, and given the importance of decarbonisation and the scale of the challenge that we face, yesterday Cabinet agreed that we would add decarbonisation as a sixth priority area in 'Prosperity for All' cross-Government working.
Welsh: Gallaf, yn sicr. Bydd yr ymgynghoriad yn cael ei lansio yfory. Byddaf yn cyhoeddi datganiad ysgrifenedig i Aelodau'r Cynulliad, ac mae'n cynnwys camau gweithredu hyd at 2030 i alluogi rhanddeiliaid i gymryd rhan yn natblygiad ein gweithredoedd. Ac yn sicr, os ydym am gyrraedd ein targed ar gyfer 2050, mae angen inni gymryd rhai camau gweithredu hirdymor iawn. Mae gan ynni adnewyddadwy rôl bwysig iawn i'w chwarae wrth inni gyflawni ein targed datgarboneiddio, a dyna pam y gosodais y targedau uchelgeisiol iawn hynny ar gyfer cynhyrchu ynni. Fodd bynnag, mae angen inni gymryd camau ym mhob sector, ac o ystyried pwysigrwydd datgarboneiddio a maint yr her sy'n ein hwynebu, cytunodd y Cabinet ddoe y byddem yn ychwanegu datgarboneiddio fel chweched maes blaenoriaeth yn y gwaith trawslywodraethol ar 'Ffyniant i Bawb'.
English: Cabinet Secretary, perhaps I can take you back to lagoons as part of that mix. I asked the First Minister yesterday whether that £200 million we've all been talking about is definitely earmarked for lagoon and marine energy. He didn't answer. I'm picking up from your answers today that there is £200 million there. Bearing in mind that you've already indicated that some of that could be going elsewhere, can you tell me how much you would be prepared to commit to for Swansea, bearing in mind that we've already got the planning permission, the public support and, of course, a whole set of ancillary benefits, many of which are devolved competence, and therefore should be paid for by Welsh Government, or are you asking about whether - ? Can I ask you whether there is additional money to expand the whole idea of a mix of renewable energy production?
Welsh: Ysgrifennydd y Cabinet, efallai y caf fynd â chi'n ôl at fôr-lynnoedd fel rhan o'r cymysgedd hwnnw. Gofynnais i'r Prif Weinidog ddoe a yw'r £200 miliwn hwnnw y mae pawb ohonom wedi bod yn sôn amdano wedi'i glustnodi'n bendant ar gyfer ynni môr-lynnoedd ac ynni morol. Ni wnaeth ateb. Rwy'n deall o'ch atebion heddiw fod £200 miliwn i'w gael yno. O gofio eich bod eisoes wedi nodi y gallai rhywfaint o'r arian hwnnw fynd at bethau eraill, a allwch ddweud wrthyf faint y byddech yn barod i'w ymrwymo i Abertawe, o gofio ein bod eisoes wedi cael y caniatâd cynllunio, cefnogaeth y cyhoedd, ac wrth gwrs, set gyfan o fanteision ategol, gyda llawer ohonynt yn feysydd lle mae cymhwysedd wedi'i ddatganoli, ac felly dylai Llywodraeth Cymru fod yn talu amdanynt, neu a ydych yn holi ynglŷn â - ? A gaf i ofyn i chi a oes arian ychwanegol i ehangu'r holl syniad o gymysgedd o ddulliau cynhyrchu ynni adnewyddadwy?
English: I suppose the short answer is: there's always money for really good projects. The £200 million I mentioned in an earlier answer to a colleague - I am having discussions, very early discussions, about with the Cabinet Secretary for Finance. I of course made a case for that - you would expect me to, sitting around the Cabinet table. But we are having this energy summit later on in the year and, I think, probably, when we look at what technologies are coming forward there and what projects are coming forward there, that's when the decisions will be taken and, again, I stress: I think, unless the UK Government have a strategy around tidal lagoons, it's incredibly difficult to see how we can take that forward. I know there have been calls for Welsh Government to take it - we just can't. The UK Government have really, I think, badly let us down in this area.
Welsh: Mae'n debyg mai'r ateb byr yw: mae arian ar gael bob amser ar gyfer prosiectau da iawn. O ran y £200 miliwn a grybwyllais mewn ateb cynharach i gyd-Aelod - rwy'n cael trafodaethau, trafodaethau cynnar iawn, ynghylch hynny gydag Ysgrifennydd y Cabinet dros Gyllid. Gwneuthum achos dros hynny, wrth gwrs - byddech yn disgwyl i mi wneud hynny wrth eistedd o gwmpas bwrdd y Cabinet. Ond byddwn yn cynnal uwchgynhadledd ynni yn ddiweddarach yn y flwyddyn, ac yn fy marn i, mae'n debyg, pan fyddwn yn edrych ar ba dechnolegau sy'n cael eu cyflwyno yno a pha brosiectau sy'n cael eu cyflwyno yno, dyna pryd y caiff y penderfyniadau eu gwneud, ac unwaith eto, rwy'n pwysleisio: oni bai bod gan Lywodraeth y DU strategaeth ar gyfer môr-lynnoedd llanw, mae'n hynod o anodd gweld sut y gallwn fwrw ymlaen â hynny. Gwn fod galwadau wedi bod ar Lywodraeth Cymru i fwrw ymlaen â hynny - ni allwn wneud hynny. Credaf fod Llywodraeth y DU wedi gwneud tro gwael iawn â ni yn hyn o beth.
English: Finally, question 9 - David Rees.
Welsh: Yn olaf, cwestiwn 9 - David Rees.
English: The Welsh Government's action plan on clean air for Port Talbot reaffirms our commitment to practically tackling poor air quality in the region. I have commissioned a peer review of progress against this plan, our approach, and the evidence that underpins it, to ensure it remains fit for purpose. I'll meet Tata Steel, Natural Resources Wales and Neath Port Talbot County Borough Council soon to support this process.
Welsh: Mae cynllun gweithredu Llywodraeth Cymru ar aer glân ar gyfer Port Talbot yn ailddatgan ein hymrwymiad i fynd i'r afael yn ymarferol ag ansawdd aer gwael yn y rhanbarth. Rwyf wedi comisiynu adolygiad gan gymheiriaid o gynnydd yn erbyn y cynllun hwn, ein dull, a'r dystiolaeth sy'n sail iddo, i sicrhau ei fod yn parhau i fod yn addas i'r diben. Byddaf yn cyfarfod â Tata Steel, Cyfoeth Naturiol Cymru a Chyngor Bwrdeistref Sirol Castell-nedd Port Talbot cyn bo hir i gynorthwyo'r broses hon.
English: I thank you for that answer, Minister, and I'm not going to talk about the 50 mph extension, which is causing chaos, but I will talk about Tata Steel and the issues relating to that. We all understand that heavy industry has a consequence of some form of pollution, but many, many, many constituents have expressed huge concern over the levels of fallout that we've had in Port Talbot over the last few months. I appreciate that the warm weather is a contributing factor, we understand that, but this has gone beyond that, before that happened. And what is it doing? Because Natural Resources Wales have responsibility for monitoring and taking action to ensure that the air quality from the works is improved. Can you assure me that they are actually doing that job because residents are going out, not daily, but basically hourly to clean their tables and cars and their windowsills because of the fallout from the works?
Welsh: Diolch am eich ateb, Weinidog, ac nid wyf am siarad am yr estyniad 50 mya, sy'n achosi anhrefn, ond rwyf am siarad am Tata Steel a'r materion sy'n ymwneud â hynny. Mae pob un ohonom yn deall bod diwydiant trwm yn arwain at ryw fath o lygredd, ond mae llawer iawn o etholwyr wedi mynegi pryderon aruthrol ynglŷn â'r lefelau llwch rydym wedi'u cael ym Mhort Talbot dros y misoedd diwethaf. Rwy'n sylweddoli bod y tywydd cynnes yn ffactor sydd wedi cyfrannu, rydym yn deall hynny, ond mae hyn wedi mynd y tu hwnt i hynny, cyn i hynny ddigwydd. A beth y mae'n ei wneud? Oherwydd mae gan Cyfoeth Naturiol Cymru gyfrifoldeb am fonitro a gweithredu i sicrhau bod ansawdd yr aer a ddaw o'r gwaith yn gwella. A allwch roi sicrwydd i mi eu bod yn gwneud y gwaith hwnnw gan fod trigolion yn mynd allan, nid bob dydd, ond bob awr yn y bôn i lanhau eu byrddau a'u ceir a siliau ffenestri oherwydd y llwch o'r gwaith?